Source: https://revista22.ro/actualitate-interna/procurorii-dna-care-au-anchetat-adoptarea-oug-13-ctig-definitiv-n-faa-inspeciei-judiciare
Timestamp: 2018-12-12 17:03:28+00:00

Document:
Procurorii DNA care au anchetat adoptarea OUG 13 câștigă definitiv în fața Inspecției Judiciare | Revista 22
Procurorii DNA care au anchetat adoptarea OUG 13 câștigă definitiv în fața Inspecției Judiciare
Laurentiu Gheorghe | 10.09.2018
​CCJ a respins luni definitiv recursul intentat de Inspecția Judiciară împotriva hotărârii Consiliului Superior al Magistraturii Secția pentru procurori în materie disciplinară din 18 decembrie 2017 în dosarul 11/P/2017, precum și a încheierilor pronunțate în același dosar la datele de 25 octombrie 2017 (in camera de consiliu si in sedinta publica), 15 noiembrie 2017 si 13 decembrie 2017.
La începutul lunii septembrie 2017, Inspecția Judiciară a declanșat acțiunea disciplinară împotriva procurorilor DNA Marius Bulancea, Paul Dumitriu și Jean Uncheșelu, care și-ar fi exercitat funcția cu gravă neglijență când au demarat ancheta privind modalitatea în care a fost emisă de Guvern ordonanța 13.
Anul trecut, în luna decembrie, Secția pentru procurori a CSM a declarat nulă acțiunea disciplinară demarată împotriva procurorilor DNA, pentru că una dintre inspectoare, Mihaela Focica, a fost exclusă din inspecție, deoarece exprimase în sensul nevinovăției celor trei procurori.
Inspectia Judiciara a atacat in instanta decizia CSM, recursul a fost admis in principiu in iunie, adica procedural era corect, insa pe fond a respins definitiv.
Ce prevedea OUG nr.13/2017, care a declanșat cele mai mari proteste de după decembrie 1989?
În noaptea de 31 ianuarie spre 1 februrie 2017 a fost publicată în Monitorul Oficial nr. 92/2017 Ordonanța de Urgență a Guvernului nr. 13/2017 care modifica Codul penal și Codul de procedură penală. În aceeași noapte a fost adoptat ți un proiect de lege cu privire la grațiere, dar acesta urma să intre în procedură legislativă la Parlament, deci nu exista un act normativ privind grațierea care să producă efecte.
În domeniile care privesc justiția și codurile este obligatoriu de cerut avizul de la CSM, care are doar valoare consultativă. Cu privire la o primă variantă a textului OUG apărut cu o săptămâna mai devreme, CSM a dat un aviz negativ. Dar pe 31 ianuarie s-au adus modificări importante textului inițial, astfel că MJ a considerat că e nevoie de un nou aviz de la CSM. La ora 17 a fost primită la CSM noua variantă a proiectului de OUG. Președinta CSM a fixat întâlnire a Plenului CSM pentru miercuri la ora 9.00, anunțând chiar pe ministru de aceasta. La ora 21.30 OUG era însă aprobată de Guvern, fără aviz de la CSM.
– OUG mai adaugă acum o categorie de persoane care nu va fi sancționată: afinii până la gradul II, adică de acum nu vor mai fi sancționați părinții și bunicii soțului, copiii și nepoții soțului, frații soțului. Aceasta înseamnă că în dosarele care erau deschise la data intrării în vigoare a ordonanței, pentru aceste din urmă categorii de persoane trebuie închise;
2. abuzul în serviciu. Reglementarea era modificată aproape în întregime, depășindu-se cerințele unei decizii a CCR (405/2016) care atrăgea atenția asupra unei singure neclarități. Sunt mai multe aspecte aici:
– fapta va fi infracțiune numai atunci când se încalcă normele dintr-o lege, OG sau OUG și se produce o pagubă de peste 200.000 lei sau o vătămare a drepturilor ori intereselor unei persoane. Asta înseamnă că, de pe data de 11 februarie 2017 faptele de abuz cu prejudiciu de cel mult 200.000 lei nu vor mai fi infracțiuni: dosarele penale în curs de soluționare vor trebui închise, iar prejudiciul va putea fi recuperat de cei interesați numai pe calea unui proces civil (reclamantul trebuie să plătească taxă de timbru, să plătească expertize etc, ceea ce nu se întâmpla în cursul procesului penal). Persoanele condamnate definitiv pentru asemenea fapte vor trebui puse în libertate și condamnarea ștearsă din cazier. Încă o precizare: pragul de 200.000 lei este ales în mod arbitrar;
– se reduceau limitele de pedeapsă de la 2-7 ani închisoare la 6 luni-3 ani închisoare sau amendă. Deci, noua lege stabilea pedepse mai mici. Efectul era că scad și termenele de prescripție a răspunderii penale, ceea ce afectează dosarele în curs: dacă o infracțiune de abuz în serviciu putea fi reclamată în termen de până la 8 ani de la data comiterii și urmărită/judecată în maxim 16 ani, acest termen scădea la 5 ani, respectiv 10 ani, astfel că dosarele care se aflau pe rolul organelor judiciare, în care s-au îndeplinit acte de procedură, de mai mult de 10 ani trebuie închise;
– în caz de condamnare, judecătorul trebuia să interzică celui condamnat să exercite o funcție publică timp de 1-5 ani. Prin OUG această interdicție rămânea la latitudinea judecătorului;
– se reduceau drastic pedepsele la abuzul în serviciu comis prin discriminare: dacă se pedepsea cu 2-7 ani închisoare și interzicerea dreptului de a mai exercita funcția publică pentru cel care îngrădea drepturile unei persoane pe temei de rasă, naționalitate, religie, sex, dizabilitate etc, noua modificare prevedea că se va sancționa cu închisoare o lună-un an sau amendă;
– OUG prevedea că nu vor mai fi pedepsiți cei care comit fapta de abuz în serviciu, inclusiv prin discriminare, prin emiterea, aprobarea sau adoptarea actelor normative. Așadar, se introducea o categorie specială de angajați ai statului care nu puteau fi trași la răspundere indiferent cât de mare ar fi paguba produsă sau cât de importantă ar fi vătămarea produsă. Mai mult, se deschide posibilitatea legiferării rasiale!
3. neglijența în serviciu. Conform Codului Penal, dacă un funcționar comitea printr-o îndatorire de serviciu o pagubă sau o vătămare, dar nu cu intenție (când ar fi fost abuz), ci prin indiferență sau neglijență, fapta era infracțiune. Aceasta urma să dispară cu totul din Codul penal, indiferent cât de gravă ar fi urmarea faptei.
4. conflictul de interese. Luarea unei decizii de către cel care ocupă o funcție publică în folosul patrimonial al său, al soțului sau al rudei/afinului până la gradul doi este infracțiune. Codul prevedea că astfel de decizii nu pot fi luate nici pentru cei cu care ai fost în raporturi comerciale sau de muncă în ultimii 5 ani sau dacă ai primit cadouri sau donații de la aceștia.
ordonanta 13 inspectia judiciara iccj dna

References: CSM 
 CSM 
 CSM 
 CSM 
 CSM 
 CCR 
 iccj